ஏப்ரல் மாதம் 12ஆம் தேதி நடைபெறுவதாக இருந்த ஆர்.கே.நகர் இடைத்தேர்தல் ரத்து செய்யப்படுவதாக இன்று தேர்தல் ஆணையம் அதிரடியாக அறிவித்தது.ஓட்டுக்கு பணம் கொடுப்பதையும் வாங்குவதையும் தடுக்க முடியவில்லை என்பதே இதற்கு முக்கியமான காரணமாக சொல்லப்பட்டது . மறைந்த முன்னாள் தமிழக முதல்வர் ஜெயலலிதாவின் தொகுதியான ஆர்.கே.நகர் தொகுதியில் யார் வெற்றி பெருவார்கள் என்பதை பொறுத்து தான் மூன்று அணிகளாக பிரிந்துக்கிடக்கும் அதிமுக என்ற கட்சியின் எதிர்காலமே உள்ளது.ஆகையால் ஆர்.கே.நகர் இடைத்தேர்தல் தமிழகத்தில் உள்ள அணைத்து தரப்பு மக்களாலும் உற்று நோக்கப்பட்டு வருகிறது.இந்நிலையில் ரத்து செய்யப்பட்ட இடைத்தேர்தல் மீண்டும் எப்பொழுது என்ற கேள்வி மக்களிடையே எழுந்துள்ளது.